OpenLLM-France/wikimedia huggingface dataset:
# Dahi

Dahi fou un petit estat tributari protegit de l'Índia, a l'Agència Bhil i després Agència de l'Índia Central. Era del tipus thakurat garantit a Chakalda, i era tributari dels Holkar d'Indore al que pagava un tribut de 30 lliures.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Dahir Riyale Kahin

Dahir Rayale Kahin (somali: Daahir Rayaale Kaahin) (Quljeed, Awdal, 12 de març de 1952) és un polític de Somalilàndia, president de la república des del 2002, a la mort del president Ibrahim Egal (3 de maig de 2002). Pertany al subclan reer dudub dels samaroon, del grup gadabursi.
Es va educar a Mogadiscio i va fer estudis superiors a la Unió Soviètica. Es va dedicar a negocis empresarials. Va exercir com a diplomàtic a l'ambaixada somali a Djibouti. Després fou membre del servei d'intel·ligència de Somàlia sota Siad Barre amb el grau de sergent i va servir a l'estació de Berbera; en aquesta posició fou assenyalat com a responsable de tortures i execucions extrajudicials de civils entre 1988 i 1989, com encarregat de reprimir el Moviment Nacional Somali a la seva zona. Fou governador de la regió d'Awdal.
El 1997 fou designat vicepresident de Somalilàndia i va ocupar interinament la presidència a la mort d'Ibrahim Egal el 3 de maig del 2002. A les eleccions presidencials del 14 d'abril del 2003 fou el candidat del Partit Democràtic d'Unitat Popular (Ururka Dimuqraadiga Umada Bahawday, UDUB) i fou escollit enfront del seu rival del partit Kulmiye. Aquestes eleccions foren considerades lliures però Kahin i el seu partit va ser acusats de fer servir fons publics. A Sool i Sanaag no es va poder votar a una part de les regions, sota administració de Puntland. La comissió electoral nacional va donar els resultats el 19 d'abril, que donaven guanyador a Kahin i que foren impugnats per l'UDUB i el Kalmiye; la Cort Suprema va ratificar el resultat modificant però el percentatge. Va ocupar la presidència de ple dret el 16 de maig de 2003. La seva primera visita oficial fou a Djiboutil, considerada contrària a la independència de Somalilàndia. Després va visitar la ciutat de Las Anod a Sool, on fou expulsat per les milícies de Puntland. Poc després (2 d'octubre del 2004) en una operació llampec, l'exèrcit de Somalilàndia va ocupar la ciutat.
El 2005 va visitar Sud-àfrica acompanyat del ministre d'afers exteriors Abdullahi Dualeh. També va vistar Etiòpia. A finals d'any va visitar Alemanya, Països Baixos i Bèlgica i al primer d'aquestos països va rebre tractament mèdic
L'octubre del 2006 el parlament va prorrogar el seu mandat per quatre anys (2008-2012), per la manca de fons per fer noves eleccions, però per un acord amb l'oposició les eleccions es van fixar per finals del 2008. El setembre del 2007 es van celebrar eleccions legislatives en què el UDUB va obtenir majoria relativa, però els altres dos partits es van aliar.
El 2007 va assistir a la conferència de caps de govern de la Commonwealth feta a Kampala, Uganda, demanant el reconeixement del seu país. El mateix 2007 va visitar també Iemen convidat pel president d'aquest país.
Està casat amb Huda Barkhad Adan.

## Referències

* ↑ Africa News, May 7, 2004/Addis Tribune

## Enllaços externs

* (Brief history of Somaliland) Arxivat 2001-01-07 at Archive.is
# Di Nü Hua

* Aquest article tracta sobre l'òpera cantonesa. Si cerqueu la princesa, vegeu «Princesa Changping».
Di Nü Hua :
| Xinès: | Xinès: | 帝女花 |
| Mandarí |
| Mandarí | Pinyin: | Dì Nǚ Huā |
| Cantonès |
| Cantonès | Jyutping: | Dai3 Neoi5 Faa1 |
Di Nü Hua és una llegenda xinesa sobre la Princesa Changping de la Dinastia Ming i el seu 'amant' Zhou Xian.

## Adaptacions

La llegenda va ser adaptada en una òpera cantonesa del dramaturg Tang Ti-sheng, va ser inicialment representada al Teatre Lee el 7 de juny del 1957. Les actrius Yam Kim-fai i Bak Sheut-sin fent el papers principal de l'òpera de la dècada del 1950.
En el 1975, l'obra va ser adaptada en una pel·lícula titulada la Princesa Chang Ping, dirigida per John Woo i protagonitzada per the Chor Fung Ming (Young Phoenix) Cantonese Opera Troupe amb Leung Sing Bor i Lang Chi Bak.
En el 1979, l'ATV de Hong Kong va adaptar el drama en una sèrie de televisió titulada Princesa Cheung Ping (武侠帝女花), en una configuració wuxia. Va ser protagonitzada per Damian Lau, Michelle Yim i David Chiang.
En el 2003, el TVB de Hong Kong va produir Perir en el Nom de l'Amor, una sèrie de televisió basada de forma en l'obra original. Charmaine Sheh i Steven Ma van ser els protagonistes principals.
# Di buen día a papá

Di buen día a papá és una film cubano-argentino-bolivià dirigida per Fernando Vargas, estrenada l'any 2005. Ha estat doblada al català.

## Argument

A la Higuera, l'any 1967, Che Guevara és mort i el seu cos és exposat a la població abans de ser enterrat en un lloc secret. Tres generacions de dones viu a la regió són diversament afectades per aquest episodi històric Explica la història d'una família vallegrandina, els seus amors, conflictes i reconciliacions durant els 30 anys transcorreguts entre la guerrilla del Che Guevara el 1967 i l'exhumació de les seves restes el 1997.

## Repartiment

* Soledad Ardaya: Ángeles
* Lisa Areno: Lovise
* Elia Arteaga: Juana
* Luis Bredow: Eustáquilo

## Premis i nominacions

* Candidata per Bolívia a l'Oscar a la millor pel·lícula de parla no anglesa.
* Festival del film llatinoamericà de Huelva 2005: selecció oficial en competició.
* Festival del film de Cartagena 2007: selecció oficial en competició.

## Referències

* ↑ «ésAdir > Filmoteca: pel·lícules >Di buen día a papá». [Consulta: 26 desembre 2018].
* ↑ «Di buen día a papá». rottentomatoes.
# Dinastia Premíslida

La dinastia Premíslida (txec: Přemyslovci, polonès: Przemyślidzi, alemany: Premysliden) va ser una nissaga que regnà a Bohèmia des del segle xi i a Polònia des de l'any 1300, fins a la seva extinció, l'any 1306.
D'acord amb la llegenda, la dinastia fou fundada per Přemysl, que s'hauria casat amb la també mítica fundadora de Praga, Libussa, i haurien esdevingut els primers prínceps dels txecs bohemis.
El primer premíslida històric és el duc Bořivoj I, que fou batejat el 874 per sant Metodi. El 895, Bohèmia va independitzar-se de la Gran Moràvia i s'hi inicià la línia dels ducs de Bohèmia. Els ducs Vratislau II el 1158, i Vladislau II el 1158, van rebre la designació de reis a títol personal com a distinció de l'emperador del Sacre Imperi Romanogermànic. L'honor, però, no era hereditari.
El 1198, el duc Přemysl Otakar I va rebre el títol de rei de Bohèmia de l'emperador Frederic II, i s'hi inicià la línia dels reis. El 1300, Venceslau II va ser coronat també rei de Polònia. La nissaga s'extingiria el 1306 amb la mort sense fills del rei Venceslau III.
# Dipodillus dasyurus

Dipodillus dasyurus és una espècie de mamífer rosegador de la família dels múrids. Viu a altituds de fins a 2.000 msnm a Bahrain, Egipte, l'Iraq, Israel, Jordània, Kuwait, el Líban, Oman, l'Aràbia Saudita, Síria, Turquia, els Emirats Àrabs Units i el Iemen. Els seus hàbitats naturals són els deserts, els semideserts i les zones rocoses dels turons. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Amori, G. et al. Gerbillus dasyurus. UICN 2016. Llista Vermella d'espècies amenaçades de la UICN, edició 2016, consultada el 15 juliol 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Dipodillus bottai

Dipodillus bottai és una espècie de mamífer rosegador de la família dels múrids. És endèmic del Sudan. No es coneix gaire cosa sobre el seu hàbitat i la seva història natural, però se suposa que viu en zones àrides. Es desconeix si hi ha cap amenaça significativa per a la supervivència d'aquesta espècie.
L'espècie fou anomenada en honor de l'explorador i metge italofrancès Paolo Emilio Botta.

## Referències

* ↑ Granjon, L. Gerbillus bottai. UICN 2008. Llista Vermella d'espècies amenaçades de la UICN, edició 2008, consultada el 14 juliol 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 51. ISBN 978-0801893049.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# David García Marquina

David García Marquina (Tafalla, 11 d'abril de 1970) va ser un ciclista espanyol, professional des del 1994 al 2000. La seva victòria més important va ser la classificació final a la Challenge de Mallorca del 1994.

## Palmarès

* 1988
** Campió d'Espanya júnior en ruta
* 1992
** Vencedor d'una etapa a la Volta a Bèlgica amateur
* 1993
** 1r a la Volta al Bidasoa
** Medalla de bronze als Jocs del Mediterrani a la prova en ruta
* 1994
** 1r a la Challenge de Mallorca

### Resultats al Tour de França

* 1988. Abandona (10a etapa)

### Resultats a la Volta a Espanya

* 1994. 67è de la Classificació general
* 1995. 7è de la Classificació general
* 1996. Abandona
* 1997. 63è de la Classificació general
* 1998. Abandona
* 1999. 39è de la Classificació general

## Referències

* ↑ «David García, el sueño de un chaval». nyodh.es. [Consulta: 11 novembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# David García Cortés

David Garcia Cortés (Gijón, 9 de novembre de 1972) és un futbolista asturià. És germà del també futbolista Miner, amb qui ha coincidit en diversos equips al llarg de la seua carrera.

## Trajectòria

Fruit de la fèrtil pedrera de l'Escola de Mareo, pertanyent a l'Sporting de Gijón, David va passar pels diversos equips sportinguistes. El 1990 puja a l'equip filial, l'Sporting Atlético, de Segona Divisió B, on roman tres anys, que compagina amb dues aparicions amb l'equip A a primera divisió. De fet, debuta en la darrera jornada de la temporada 90/91, contra el Valladolid.
Puja definitivament al primer equip la temporada 94/95, on realitza un bona campanya, jugant fins a 30 partits en primera divisió i marca un gol, tot sent una de les notes positivies d'un conjunt que va quedar dels darrers de la taula, el divuité.
David, però, no té continuïtat i deixa el club asturià per incorporar-se el CD Toledo, a la Segona Divisió en aquell moment. Milita tres anys i va de menys a més, fins comvertir-se en titular en la seua darrera temporada a Castella-La Manxa. Tot i així, deixa el Toledo i baixa una divisió més per jugar en Segona B, primer en el Yeclano i la segona part de la lliga al València B.
A partir d'eixe moment comença el declivi de la seua carrera. Passa per diferents equips de la categoria de bronze del futbol espanyol, com la Gimnástica Segoviana, el Siero o el Pájara Playas de Jandia. El 2002 fitxa pel Marino de Luanco, on roman quatre anys entre la 2aB i la Tercera Divisió. Posteriorment, el 2006 fitxa per la Ribadesella, també de la 3a Divisió asturiana, junt al seu germà.

### Clubs

* 89-90 Sporting juvenil
* 90-94 Sporting At
* 90-95 Sporting de Gijón
* 95-98 Toledo
* 98 Yeclano
* 99 València B
* 99-00 G. Segoviana
* 00-01 Siero
* 01-02 Pájara Playas de Jandía
* 02-06 Marino
* 06-09 Ribadesella
# Discovery (Electric Light Orchestra)

Discovery és el vuitè àlbum d'estudi de la banda de rock anglesa Electric Light Orchestra (ELO). Va ser llançat el 31 de maig de 1979 al Regne Unit per Jet Records, i el 8 de juny als Estats Units per Columbia Records. Va arribar al número 5 dels Billboard 200 dels Estats Units i al número 1 dels UK Albums Charts del Regne Unit. Es van publicar cinc senzills de l'àlbum; "Shine a little Love", número 8 a Estats units i número 6 al Regne Unit, "The diary of Horance Wimp", número 8 al Regne Unit, "Don't Bring Me Down", número 4 als Estats Units i número 3 al regne Unit, "Confusion" i "Last Train to London" tots dos al número 8 al Regne Unit.
El 10 de Gener de 1997 va a rebre la doble certificació de platí per la RIAA, que acrediten dos milions de còpies venudes als Estats Units.

## Llista de cançons

Totes les cançons escrites per Jeff Lynne, excepte "Little Town Flirt" escrita per Maron McKenzie i Del Shannon.

## Músics

* Jeff Lynne – veus, guitarres (elèctrica, acústica 12 cordes), vocoder, veus de suport
* Bev Bevan – bateria, percussions, veus de suport
* Richard Tandy – piano, sintetitzador, Wurlitzer, clavinet, guitarra solista [tema 6], veus de suport
* Kelly Groucutt – baix, veus, veus de suport
Músics addicionals a Discovery music video
* Mik Kaminski – violí
* Hugh McDowell – cel·lo
* Melvyn Gale – cel·lo

## Referències

* 1 2 «Chart History Electric Light Orchestra» (en anglès). Billboard. [Consulta: 7 juliol 2020].
* 1 2 «Official Charts Electric Light Orchestra» (en anglès). Official Charts. [Consulta: 7 juliol 2020].
* ↑ «Gold & Platinum» (en anglès). RIAA. [Consulta: 7 juliol 2020].
# Discrasita

La discrasita és un mineral d'argent de la classe dels sulfurs. Va ser descrita per primera vegada el 1797 a la mina de Wenzel, Selva Negra, Alemanya. El nom prové de la paraula grega δυσκράσις, que significa "mal aliatge".

## Característiques

La discrasita, amb fórmula Ag₃Sb, és una de les menes d'argent menys freqüents. Es tracta d'un mineral de diafanitat opaca, i de color blanc, plata, amb lluentor metàl·lica. Cristal·litza en el sistema ortoròmbic, formant cristalls piramidals de fins a 5 cm. També pot formar cristalls cilíndrics i cristalls prismàtics. Pot aparèixer amb una pàtina de color gris a marró. Sota llum reflectida mostra una feble anisotropia. El color de la discrasita sota llum polaritzada plana és gris fosc-negre.
Segons la classificació de Nickel-Strunz, la discrasita pertany a «02.AA: Aliatges de metal·loides amb Cu, Ag, Au» juntament amb els següents minerals: domeykita-β, algodonita, domeykita, koutekita, novakita, cuprostibina, kutinaïta, al·largent, maldonita i stistaïta.

## Formació i jaciments

Es presenta com un mineral hidrotermal en filons que contenen plata en associació amb plata nativa, pirargirita, acantita, stromeyerita, tetraedrita, allemontita, galena, calcita i barita. Es troba juntament amb minerals d'arsènic i antimoni. Als territoris de parla catalana ha estat descrita en filons de quars a Caldes de Malavella (Selva) i a la mina Atrevida (Vimbodí i Poblet).

## Referències

* ↑ «Dyscrasite» (en anglès). Mindat. [Consulta: 22 juny 2014].
* ↑ Bareche, Eugeni. Els minerals de Catalunya: segle XX. Barcelona: Grup Mineralògic Català, 2006, p. 269. ISBN 84-609-9071-0 [Consulta: 12 desembre 2023].
# Destinacions d'Air Nostrum

Air Nostrum, franquícia d'Iberia LAE, opera en les següents destinacions:
(Última actualització: 24 de febrer de 2017)

## Àfrica

* Marroc
** Marràqueix - Aeroport de Marràqueix–Menara
** Tànger - Aeroport de Tànger

## Europa

* Alemanya
** Frankfurt - Aeroport de Frankfurt
* Espanya
** Alacant - Aeroport d'Alacant-Elx
** Almeria - Aeroport d'Almeria
** Astúries - Aeroport d'Astúries
** Badajoz - Aeroport de Badajoz
** Barcelona - Aeroport de Barcelona-El Prat BASE
** Bilbao - Aeroport de Bilbao BASE
** Gran Canària - Aeroport de Gran Canària
** Granada - Aeroport de Granada
** Eivissa - Aeroport d'Eivissa
** Jerez de la Frontera - Aeroport de Jerez
** La Rioja - Aeroport de Logronyo-Agoncillo
** Lleó - Aeroport de Lleó
** Lleida - Aeroport de Lleida
** Madrid - Aeroport de Madrid-Barajas BASE
** Màlaga - Aeroport de Màlaga-Costa del Sol
** Mallorca - Aeroport de Palma
** Melilla - Aeroport de Melilla
** Menorca - Aeroport de Menorca
** Pamplona - Aeroport de Pamplona
** Sant Sebastià - Aeroport de Sant Sebastià
** Santander - Aeroport de Santander
** Santiago de Compostel·la - Aeroport de Santiago-Rosalía de Castro
** Sevilla - Aeroport de Sevilla
** Tenerife - Aeroport de Tenerife Nord
** València - Aeroport de València BASE
** Vigo - Aeroport de Vigo-Peinador
* França
** Biarritz - Aeroport de Biarritz
** Bordeus - Aeroport de Bordeus Mérignac
** Estrasburg - Aeroport Internacional d'Estrasburg
** Lió - Aeroport de Lió–Saint-Exupéry
** Marsella - Aeroport de Marsella Provença
** Nantes - Aeroport de Nantes Atlantique
** Niça - Aeroport de Niça-Costa Blava
** Tolosa de Llenguadoc - Aeroport de Tolosa-Blanhac
* Itàlia
** Bolonya - Aeroport de Bolonya Guglielmo Marconi
** Torí - Aeroport de Torí
* Portugal
** Faro - Aeroport de Faro
** Porto - Aeroport Internacional Francisco Sá Carneiro
** Lisboa - Aeroport de Lisboa

## Referències

* ↑ «Destinacions Air Nostrum».
# Districte de Banat del Sud

El Districte de Banat del Sud (en serbi:Јужнобанатски округ/Južnobanatski okrug) és un districte de Sèrbia situat al nord-est del país. Es troba a la regió geogràfica del Banat, a la província autònoma de la Voivodina. Té una població de 293.730 habitants, i la seva seu administrativa es troba a Pančevo.

## Nom

En serbi el districte es coneix com a Јужнобанатски округ o Južnobanatski okrug, en croat com a Južnobanatski okrug, en hongarès com a Dél-bánsági körzet, en eslovac com a Juhobanátsky okres, en romanès com a Districtul Banatul de Sud, i en rutè com a Јужнобанатски окрух.

## Municipis

El districte està format pels següents municipis:
* Plandište
* Opovo
* Kovačica (en eslovac: Kovačica)
* Alibunar
* Vršac
* Bela Crkva
* Pančevo
* Kovin

## Demografia

Segons l'últim cens oficial, de l'any 2011, el districte de Banat del Sud té 293.730 habitants. La composició ètnica del districte és la següent:
| Grup ètnic | Població | Percentatge |
| Serbis | 208.462 | 70,97% |
| Romanesos | 18.000 | 6,13% |
| Eslovacs | 13.777 | 4,69% |
| Hongaresos | 13.194 | 4,49% |
| Gitanos | 8.025 | 2,73% |
| Macedonis | 6.548 | 2,23% |
| Croats | 1.512 | 0,51% |
| Iugoslaus | 1.178 | 0,40% |
| Altres | 23.034 | |
| Total | 293.730 | |
La majoria dels municipis tenen majoria sèrbia, mentre que Kovačica té una població mixta amb majoria relativa eslovaca (41%).

## Referències

Nota: Tot el material oficial editat pel Govern de Sèrbia és públic per llei. La informació s'ha extret de srbija.gov.rs.
# Districte de Nitra

El districte de Nitra (en eslovac: Okres Nitra) és un dels 79 districtes d'Eslovàquia. Es troba a la regió de Nitra. Té una superfície de 870,73 km², i el 2013 tenia 160.040 habitants. La capital és Nitra.

## Llista de municipis
### Ciutats

* Nitra
* Vráble

### Pobles

Alekšince | Báb | Babindol | Bádice | Branč | Cabaj-Čápor | Čab | Čakajovce | Čechynce | Čeľadice | Čifáre | Dolné Lefantovce | Dolné Obdokovce | Golianovo | Horné Lefantovce | Hosťová | Hruboňovo | Ivanka pri Nitre | Jarok | Jelenec | Jelšovce | Kapince | Klasov | Kolíňany | Lehota | Lúčnica nad Žitavou | Ľudovítová | Lukáčovce | Lužianky | Malé Chyndice | Malé Zálužie | Malý Cetín | Malý Lapáš | Melek | Mojmírovce | Nitrianske Hrnčiarovce | Nová Ves nad Žitavou | Nové Sady | Paňa | Podhorany | Pohranice | Poľný Kesov | Rišňovce | Rumanová | Svätoplukovo | Štefanovičová | Štitáre | Šurianky | Tajná | Telince | Veľká Dolina | Veľké Chyndice | Veľké Zálužie | Veľký Cetín | Veľký Lapáš | Vinodol | Výčapy-Opatovce | Zbehy | Žirany | Žitavce
# Dominique Bathenay

Dominique Bathenay (13 de febrer de 1954) és un exfutbolista francès.

## Selecció de França

Va formar part de l'equip francès a la Copa del Món de 1978.

## Referències

* ↑ Bathenay vor den letzten Spielen
* ↑ Perso Orange Profile
* ↑ French Football Federation Profile
# Diwdad ibn Muhàmmad al-Afxín

Diwdad (o Dewdad) (II) ibn Muhàmmad ibn Abi-s-Saj fou fill de Muhàmmad ibn Abi-s-Saj i es va proclamar emir a Maragha a la mort del seu pare el març del 901. Va prendre el nom de Diwdad II perquè considerava el fundador de la dinastia sadjida, el seu avi Abul Sadj Diwdad ben Yusuf Diwdasht, com el primer emir de la nissaga (Diwdad I). Fou enderrocat al cap de quatre o cinc mesos pel seu oncle Yússuf ibn Abi-s-Saj.

## Referències

* ↑ Frye, R. N.; Fisher, William Bayne; Frye, Richard Nelson; Avery, Peter; Gershevitch, Ilya. The Cambridge History of Iran (en anglès). Cambridge University Press, 1975-06-26, p. 231-232. ISBN 978-0-521-20093-6.
# Dècada del 460 aC
## Esdeveniments

* La lliga de Delos venç els perses
* Terratrèmol a Esparta, que empitjora la relació amb Atenes
* Lleis de família gregues més antigues que s'han conservat (codi de Gortina)
* A la Xina es descriuen els moviments de l'estrella polar

## Personatges destacats

* Sòfocles
* Cimó II
* Artaxerxes I de Pèrsia
* Esdras
* Èsquil
* Policlet
# Eastover (Carolina del Nord)

Eastover és una població dels Estats Units a l'estat de Carolina del Nord. Segons el cens del 2000 tenia 1.376 habitants.

## Demografia

Segons el cens del 2000, Eastover tenia 1.376 habitants, 566 habitatges i 386 famílies. La densitat de població era de 131,2 habitants per km².
Dels 566 habitatges en un 26,5% hi vivien nens de menys de 18 anys, en un 51,8% hi vivien parelles casades, en un 11,8% dones solteres, i en un 31,8% no eren unitats familiars. En el 28,3% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,83.
Per edats la població es repartia de la següent manera: un 21,1% tenia menys de 18 anys, un 6,9% entre 18 i 24, un 27,1% entre 25 i 44, un 27,1% de 45 a 60 i un 17,8% 65 anys o més.
L'edat mediana era de 42 anys. Per cada 100 dones de 18 o més anys hi havia 81,6 homes.
La renda mediana per habitatge era de 33.365 $ i la renda mediana per família de 48.625 $. Els homes tenien una renda mediana de 31.515 $ mentre que les dones 23.529 $. La renda per capita de la població era de 18.320 $. Entorn del 6,2% de les famílies i el 8,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eastover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Eastover». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Eastpak

Eastpak és una marca de maletes i accessoris (estotjos, sobretot) propietat de VF Corporation, una de les empreses tèxtils més grans del món. Eastern Canvas Products (el seu nom original) va ser creat el 1952 per Monte Goldman, que produïa motxilles per a les forces armades. El 1976, convençut pel seu fill Mark, va començar a produir-los per al públic en general, sota el nom d'Eastpak. Ràpidament va guanyar popularitat, especialment a les escoles i universitats, on van ser utilitzats com a motxilles d'estudiants, i va assolir la seva major popularitat en la dècada de 1990. Més recentment, ha diversificat la seva gamma d'accessoris, encara que la producció de motxilles segueix sent la més destacada.
El 2000, va ser adquirida per VF Corporation, un gegant que també posseeix altres marques conegudes com a JanSport, Wrangler, Lee Cooper Jeans i The North Face.
El juny de 2006, va començar la producció de tres nous models de motxilla creats per estrelles del rock com Ozzy Osbourne, Lemmy i Slash. El 10% dels beneficis van ser per a obres benèfiques, escollides per cadascun dels artistes.
Al setembre de 2009, Eastpak va produir motxilles especials per a la sèrie alemanya "Die drei ???", amb el logotip clàssic de la marca a la sèrie. Aquesta col·lecció va ser només una rifa d'un editor alemany "Kosmos".
Eastpak s'ha retirat del mercat americà, i ha deixat el monopoli a mans de la marca JanSport als Estats Units Eastpak garanteix els seus productes amb una garantia estàndard de 30 anys (bosses, motxilles i maletes).